ทักษิณ ชู 3 นิ้วหลังปลดล็อก ชวน ปชช.แก้รัฐธรรมนูญ
ทักษิณ ชินวัตร โพสต์เฟสบุ๊กหลัง คสช.ปลดล็อก ย้ำไม่ใช่เขากรุณาต่อเรา แต่เป็นการเอาสิทธิขั้นพื้นฐานของเราที่เขาช่วงชิงจากเราไปเป็นระยะเวลาเกือบ 5 ปี คืนกลับมาให้บางส่วน ประกาศชวนแก้รัฐธรรมนูญฉบับถ่วงความเจริญของประเทศฉบับนี้11 ธ.ค.2561 ผู้สื่อข่าวรายงานว่า ทักษิณ ชินวัตร โพสต์ภาพตัวเองชู 3 นิ้ว ผ่านเฟสบุ๊กแฟนเพจ พร้อมข้อความระบุว่าวันนี้การที่คสช.จำต้องปลดล็อกไม่ใช่เขามีความกรุณาต่อเรา แต่เป็นการเอาสิทธิขั้นพื้นฐานของเราที่เขาช่วงชิงจากเราไปเป็นระยะเวลาเกือบ 5 ปี คืนกลับมาให้บางส่วนต่างหากแต่อย่างไรก็ตาม ต้องขอแสดงความยินดีกับพี่น้องชาวไทยด้วยนะครับ ที่วันนี้จะเป็นจุดเริ่มต้นแห่งความหวังที่เราจะได้รับสิทธิเสรีภาพ ความเสมอภาคกลับคืนมา ถึงแม้ว่าอาจไม่เหมือนเดิมเหมือนเมื่อครั้งได้ใช้รัฐธรรมนูญฉบับประชาชน ปี 2540เพราะรัฐธรรมนูญนี้ตั้งใจควบคุมและจำกัดสิทธิของประชาชนตามมาตรฐานสากล ดังนั้นเราต้องร่วมกันแก้รัฐธรรมนูญฉบับถ่วงความเจริญของประเทศฉบับนี้โดยเริ่มต้นก้าวไปข้างหน้าด้วยกัน ด้วยความรัก ความสามัคคีของคนไทยที่หัวใจเป็นไทอย่างแท้จริง และจุดมุ่งหมายที่วางไว้ คงไม่ไกลเกินมือของพวกเราขอเป็นกำลังใจให้คนไทยทุกคนและผมจะขอทำหน้าที่ในฐานะที่เคยรับใช้ประเทศไทยมาและใจก็ยังไม่ได้จากไปไหนครับ
ทักษิณ ชินวัตร โพสต์เฟสบุ๊ก หลัง คสช.ปลดล็อก ย้ำไม่ใช่เขากรุณาต่อเรา แต่เป็นการเอาสิทธิขั้นพื้นฐานของเราที่เขาช่วงชิงจากเราไปเป็นระยะเวลาเกือบ 5 ปี คืนกลับมาให้บางส่วน ประกาศชวน
แก้รัฐธรรมนูญ,ทักษิณ ชินวัตร